યુપી વિધાનસભાની ચૂંટણી સાત તબક્કામાં યોજાવાની છે ત્યારે આ વિસ્તારમાં અંતિમ તબક્કામાં પાંચ સીટ માટે ૨૭ ફ્રેબ્રુઆરીએ મતદાન થવાનું છે. આ રેલી માટે સદર વિધાનસભાના મોતિગરપુરમ્ બ્લોક માટે લપટા ગામના મેદાનની પસંદગી કરવામાં આવી છે. આજે બપોરે એક વાગ્યે અખિલેશ અહીં હેલિકોપ્ટરમાં આવશે. આ માટે પાકું હે‌િલપેડ બનાવવામાં આવ્યું છે. ત્યારબાદ તેઓ બપોરે બે વાગ્યે ઈસૌલી મતવિસ્તારના સુરેશનગરમાં સભા સંબોધવા પહોંચી જશે. આ બેઠકનો ઈતિહાસ એવો રહ્યો છે, જે પાર્ટી આ બેઠક જીતે છે તેને સત્તા મળે છે. સદર મતવિસ્તારની સભા માટે ૧૫ હજાર ખુરશીઓ ગોઠવવામાં આવી છે. આ સભામાં ૩૦ હજાર લોકો હાજરી આપે તેવી સંભાવના છે, જેમાં ૧૫૦૦થી ૨૦૦૦ બસ, ફોર વ્હીલર અને થ્રી વ્હીલર વાહનની વ્યવસ્થા કરવામાં આવી છે.